„-{Stranger in Moscow}-“ je nakon svog izlaska primila mnoge pohvale od strane muzičkih kritičara koje je danas čine jednim od Džeksonovih najpriznatijih radova. Džeksonov dugogodišnji prijatelj i saradnik, Rod Temperton, izjavio je da je „-{Stranger in Moscow}-“ najbolje izvođačevo delo. Komercijalno, singl je bio relativno uspešan jer je usledio osamnaest meseci nakon oficijelnog izdanja albuma na kom se nalazi i nakon nekoliko pesama koje su zabeležile veliki komercijalni uspeh. Značajne rezultate singl je postigao uglavnom u Evropi nalazeći se među dvadeset najprodavanijih, a naročito u Španiji gde je zauzimao prvo mesto. U Ujedinjenom Kraljevstvu i Holandiji je bio na četvrtoj poziciji. Na američkoj top-listi „Bilbord hot 100“ je bila broj devedeset i jedan. Pesma je ponovo objavljena kao singl 2006. godine u sklopu albuma „-{}-“ ponovo zauzevši prvo mesto u Španiji. Po treći put, pesma se našla na top-listama 2009. nakon Džeksonove smrti.